
הוריות ו ע"א



טקסט הדף



אף חטאת לא נאכלת כיוצא בו אמר רבי יוסי {עזרא ח-לה} הבאים מהשבי הגולה הקריבו [עלות] לאלהי ישראל פרים שנים עשר וגו' הכל עולה הכל עולה סלקא דעתך אפשר שחטאת עולה אלא הכל כעולה מה עולה לא נאכלת אף חטאת לא נאכלת דתניא רבי יהודה אומר על עבודת כוכבים הביאום ואמר רב יהודה אמר שמואל על עבודת כוכבים שעשו בימי צדקיהו בשלמא לרבי יהודה משכחת לה להני שנים עשר חטאות כגון דחטאו שנים עשר שבטים דמייתו שנים עשר שעירים אי נמי דחטאו שבעה שבטים ושארא אינך בגרירה ולרבי שמעון נמי משכחת לה כגון דחטאו אחד עשר שבטים דמייתו אחד עשר שעירים ואידך דב''ד אלא לרבי מאיר דאמר בית דין מביאין ולא צבור שנים עשר היכי משכחת ליה כגון דחטאו והדר חטאו והדר חטאו עד תריסר זימני והא מייתי להו הנהו דחטאו אמר רב פפא כי גמירי חטאת שמתו בעליה במיתה הני מילי ביחיד אבל לא בצבור לפי שאין מיתה בצבור מנא ליה לרב פפא הא אילימא מדכתי' {תהילים מה-יז} תחת אבותיך יהיו בניך אי הכי אפילו ביחיד נמי אלא דוקיא דרב פפא משעיר דראש חדש דאמר רחמנא מייתי מתרומת הלשכה והא מייתי להו מישראל והנך דפיישי היכי מייתו אלא שמע מינה חטאת שמתו בעליה בצבור קרבה מי דמי שעיר ר''ח דלמא לא מייתו מצבור אבל הכא ודאי מייתו אלא טעמא דרב פפא מהכא דכתיב {דברים כא-ח} כפר לעמך ישראל אשר פדית ה' ראויה כפרה זו שתכפר על יוצאי מצרים מדכתיב אשר פדית מי דמי התם כולהו איתינון מגו דמכפרה אחיים מכפרה נמי אמתים אלא הכא מי הוו חיים אין הכי נמי דכתיב {עזרא ג-יב} ורבים מהכהנים והלוים וראשי האבות וגו' ודלמא מועטין הוו ולא רבים הוו הכתיב {עזרא ג-יג} (ולא הכירו בקול) תרועת השמחה לקול בכי העם [וגו'] והקול נשמע עד למרחוק והא מזידין הוו הוראת שעה היתה הכי נמי מסתברא דאי לא תימא הכי {עזרא ח-לה} אילים תשעים וששה כבשים שבעים ושבעה כנגד מי אלא הוראת שעה היתה הכא נמי הוראת שעה היתה ת''ר מת אחד מן הצבור חייבין אחד מבית דין פטורין מאן תנא אמר רב חסדא אמר רבי זירא אמר רב ירמיה אמר רב רבי מאיר היא דאמר ב''ד מביאים ולא צבור הלכך מת אחד מן הצבור חייבין דהא קאים כוליה בית דין מת אחד מבית דין פטורין דהויא לה חטאת שמת אחד מן השותפין ומשום הכי פטורין מתקיף לה רב יוסף ונוקמה כרבי שמעון דאמר בית דין עם הצבור מת אחד מן הצבור חייבין דאין צבור מתים מת אחד מבית דין פטורין כדאמרינן דחטאת שותפין היא א''ל אביי שמעינן ליה לר''ש דאמר חטאת שותפין אינה מתה דתניא פר ושעיר של יום הכפורים שאבדו והפריש אחרים תחתיהם ימותו כולן דברי רבי יהודה ר''א ור''ש אומר ירעו לפי שאין חטאת צבור מתה א''ל רב יוסף כהנים קא אמרת שאני כהנים דאיקרו קהל דכתיב {ויקרא טז-לג} על הכהנים ועל כל עם הקהל יכפר

רש"י



הכל עולה סלקא דעתך. והכתיב שעירי עזים לחטאת: אף חטאת. דהקריבו לא נאכלת לפי שהיו שעירין של צבור הנשרפין לפי שהכניסו דמן לפני ולפנים כדכתיב וכל חטאת אשר יובא מדמה אל אהל מועד לכפר בקדש כדתנן (זבחים דף מז.) פרים הנשרפין ושעירים הנשרפין דהיינו שעירי עבודת כוכבים דצבור דאמר רב יהודה על עבודת כוכבים הביאום: ואידך דב''ד. ואחד שהביאו ב''ד הרי י''ב: בין לר' יהודה בין לר' שמעון בין לרבי מאיר היכי קרבי הנהו חטאות והא מייתי הנהו דחטאו בימי צדקיהו דהוו חטאת שמתו בעליהן: לפי שאין מיתה בצבור. דאע''ג דמתו צבור לא אזלא למיתה חטאת דידהו: אילימא מדכתיב תחת אבותיך יהיו בניך. דמשמע דבנים במקום אבות קיימי וכאבות חיים דמו והכא איכא בנים דדורו של צדקיהו: אי הכי אפי' ביחיד נמי. לימא חטאת שמתו בעליה דלא למיתה אזלא דלהוי הבן במקום אב: משעיר דר''ח. דהוי חטאת דאמר רחמנא דניתו מתרומת הלשכה דכל קרבנות צבור מתרומת הלשכה הם באין והא דלמא מייתי להו מישראל לאחר שנתרמה תרומת הלשכה: והנך. ישראל דפיישו: היכי מייתו. שעיר דר''ח דאתא מתרומת הלשכה והא הוי חטאת שמתו בעליה אלא ש''מ וכו': מי דמי שעיר דר''ח. דלמא מיתו מצבור דלמא לא מיתו דספק הוי ואהכי קרבה אלא הכא דורו של צדקיהו ודאי מתו: ראויה כפרה זו. בעגלה ערופה שתכפר על יוצאי מצרים וכיון שתכפר על יוצאי מצרים ויוצאי מצרים מתים נינהו אלמא אין מיתה בצבור וה''ה לדורו של צדקיהו דאע''ג דמתו מתכפרין בהנהו חטאות: התם. גבי עגלה ערופה כולהו איתנהו בחיים דעיקר כי אתיא עגלה ערופה אהני (דהיכי) דאיתנהו קא אתיא ומגו דמכפרה אחיים מכפרה נמי אמתים דהיינו יוצאי מצרים אבל הכא מי הוו חיים הני דורו של צדקיהו: ודלמא מעוטי הוו. דהאי דכתיב ורבים מהכהנים והלוים דלמא מעוטי דצבור דבית שני הוו והוה ליה חטאת שמתו רוב בעליה ולא קרבה והכא כתיב דקרבה: הא לא מצית אמרת דמעוטי הוו. אלא ודאי רבים הוו דכתי' ואין העם מכירים קול תרועת השמחה לקול בכי העם ואותן דבוכים מדור של בית הראשון היו ומדאין מכירין קול השמחה שמע מינה דרובא הוו אותן דבוכין והוי כחטאת שרוב בעליה קיימין ומשום הכי קרבה: והא מזידין הוו. דורו של צדקיה ובני קטלא נינהו ולא בני קרבן נינהו והיכי מתכפרים בהנך חטאות: הוראת שעה היתה. דאף על גב דהוו מזידין הוו מתכפרים: תנו רבנן מת אחד מן הצבור. כגון שהורו ב''ד ועשו צבור על פיהם ולא הספיקו להביא עד שמת אחד מן הצבור חייבין וכו': מת אחד מן ב''ד. והויא ליה חטאת שמת אחד מן השותפין דהויא כמתו מקצת בעליה ולא קרבה הא דאיקרי להו שותפין לא משום דחטאת של שותפין דעלמא קרבה דאין שנים מביאין קרבן אלא האי דאיקרי להו שותפין משום דלא מצי קרי להו צבור דהא לאו צבור נינהו הלכך קרי להו שותפין: דאין צבור מתים. דאין דין מיתה בצבור דכי גמירי חטאת שמתו בעליה למיתה אזלא ביחיד ולא בצבור: שמעינן ליה לר''ש דאמר חטאת השותפין אינה מתה דתניא פר ושעיר של יום הכפורים שאבדו והפריש אחרים תחתיהם. ונתכפרו בהן ואח''כ נמצאו האבודים כולן ימותו דברי רבי יהודה ר' אלעזר ור' שמעון אומרים ירעו והא הכא דפר של יום הכפורים דהיינו פר של אהרן הוי חטאת השותפין דכהנים מתכפרים בו וקאמר רבי שמעון ירעו דלא הוי כחטאת שכפרו בעליה בעלמא דלמיתה אזלא משום דחטאת שותפות לאו כחטאת יחיד דמיא אלא כחטאת צבור דמיא והוא הדין כי מת אחד מן השותפין דלא כחטאת שמתו בעליה דמיא אלא חטאת השותפין היא ואינה מתה והכא הוא דקאמר ירעו משום דהא כפרו בעליה אבל היכא דמת אחד מן השותפין אימא לך דסבירא ליה לרבי שמעון דקרבה דחטאת השותפין אינה מתה הלכך לא מיתוקמא כרבי שמעון: רבי יהודה אומר כולן ימותו. דהכי ס''ל דאפי' חטאת צבור מתה: אמר ליה רב יוסף כהנים קא אמרת שאני כהנים דאיקרו קהל דכתיב על הכהנים ועל כל עם הקהל יכפר. דאתקש לקהל וכיון דאיקרו קהל משום הכי קאמר רבי שמעון דפר חטאת דידהו כחטאת שעיר דקהל דמי דאינה מתה אבל בחטאת השותפין לעולם אימא לך דס''ל לרבי שמעון דכי מת אחד מן השותפין דלא קרבה וכי מת אחד מן בית דין פטור ואכתי נוקמה כר''ש:

תוספות



ה"ג בת"כ וכן היה ר"י אומר על עבודת כוכבים הביאום ואתא לפרושי דברי ר' יוסי: אילים וכבשים. צריך עיון מאי טעמא נשרפו שהרי אינן באין על עבודת כוכבים: הוראת שעה היתה. הוא הדין דעל כולהו מצי לתרוצי הכי: ור' שמעון אומר ירעו. אף על גב דלא דמי דהכא מתו בעליהם מכל מקום לא חזו למקרבה ומה לי פסול זה ומה לי פסול אחר ואפילו הכי שמעינן ליה דירעו: 





הדרן עלך הורו בית דין







רבינו חננאל

ואמר רב יהודה אמר שמואל על עבודת כוכבים שעבדו בימי צדקיהו:



בשלמא לר' יהודה משכחת לה דחטאו כולהו שבטים א"נ מקצת ואינך בגרירה לר"ש דאמר צבור מייתו משכחת לה כגון שחטאו י"א שבטים והפר הי"ב בשביל ב"ד. אלא לר"מ פי' דאמר ב"ד מביאין פר א' ולא צבור י"ב היכי משכחת לה [ומשני כגון כו'] אקשינן אברייתא אמאי הקריבום. והא מתים היו אותם שעבדו עבודת כוכבים כי הרגום נבוכדנאצר בכובשו ירושלים וקי"ל דאין כפרה למתים.



אמר רב פפא כי אין כפרה לחד. אבל לצבור אע"ג דמייתו אית להו כפרה. אקשינן מנא ליה לרב פפא הא אילימא מדכתיב תחת אבותיך יהיו בניך וגו' אי הכי אפי' יחיד נמי אלא דוקייא דרב פפא משעירי ראשי חדשים. פי' לכפר על הדברים המפורשים בשבועות פ"א וקאמר רחמנא ניתו מתרומת הלשכה כדמפרש בשקלים (ממאי) [אמאי] והא מייתו להו אותן ששקלו השקלים הנך דפיישי היכי מייתו כפרה מדידהו. אלא ש"מ חטאת שמתו בעליה צבור קרבה. פי' וש"מ שיש כפרה לצבור מתים. ודחינן האי סברא מי דמי התם בשעירי ראשי חדשים ספיקא הוא שמא מת מהצבור ושמא לא אבל הכא ודאי מתו. אלא דוקייא דרב פפא מדכתיב גבי עגלה ערופה כפר לעמך ישראל וגו' שאין ת"ל ונכפר להם הדם מה ת"ל ונכפר להם הדם ראויה כפרה זו שתהא מכפרת על יוצאי מצרים. פי' בכי האי גוונא דכתיב אשר פדית. ודחינן ממאי דלמא גבי עגלה ערופה מגו דאיכפר להני חיים שהביאוה איכפר למתים אבל התם לא היה שם אחד מן העושים. ומהדרינן התם נמי מיהוה הוו דכתיב ורבים מהכהנים והלוים וראשי האבות הזקנים וכו' אקשינן ומנא לן דרובא הוו. פי' אותן העושים דלמא מעוטא הוו והנך דלא עבדי לאו בני פר נינהו. ופשטנא מדכתיב ואין העם מכירים קול תרועת השמחה לקול בכי העם וגו' פי' בוכין מאן הוו הנך דבית ראשון והא עדיף בכייהו דאלמא רובא הוו.



אקשינן אמאי אצטריכי הני חטאות והא מזידין הוו פי' עבודת כוכבים שעבדו בימי צדקיהו בזדון הוות ומזיד לאו בר קרבן הוא. ומהדרינן ולטעמ' אילים צ"ו וכבשים ע"ז שהקריבו מי אשכחנן להו בכל התורה כולה. פי' חדא דאיל וכבש לא אשכחנן דאתי חטאת בכל התורה כולה. ותו דטפי מפר ושעיר לא אשכח בעבודת כוכבים אלא הוראת שעה היתה וליכא למיסמך עלה וכל זו השמועה ישנה נמי בתמורה בפרק יש בקרבנות היחיד:



מתני' הורו ב"ד של אחד מן השבטים ועשה אותו השבט על פיהם אותו שבט חייב ושאר כל השבטים פטורין. דברי ר' יהודה וחכמים אומרים אין חייבים אלא על הורית ב"ד הגדול בלבד שנאמר ואם כל עדת ישראל ולא עדת אותו השבט מפורש בספרא עדת ישראל עדה המיוחדת בכל ישראל זו סנהדרין גדולה שבלשכת הגזית אוקימנא לעיל (דף ה ב) דמאן חכמים ר"ש:



ת"ר הורו ב"ד. פי' ועשו קהל או רובו על פיהם וידעו שטעו וחזרו בהן מת אחד מב"ד פטורים אחד מן הצבור חייבים. מאן תנא אמר ר' זירא ואמרי לה אמר ר' ירמיה בר אבא ר"מ היא דאמר ב"ד מייתו ולא צבור והכין טעמא מת אחד מב"ד פטורים מלהביא פר. דהויא לה חטאת שמתו בעליה מת אחד מן הצבור חייב' ב"ד להביא הפר דהא כולהו ב"ד קיימי. מתקיף לה רב יוסף ממאי דלמא ר"ש היא דאמר צבור מייתי וב"ד מייתי והכי קאמר מת אחד מב"ד פטור' דהוה ליה חטאת שמתו בעליה מת אחד מן הצבור חייבין שאין הצבור מתין. פי' ב"ד לאו צבור נינהו אלא שותפין. א"ל אביי לא מצית לאוקמא כר"ש דהא שמעינן ליה דאמר חטאת השותפין לא אזלא למיתה. דתניא פר ושעיר יוה"כ שאבדו והפריש אחרים תחתיהן פי' ולא הספיק להקריבן עד שנמצאו הראשונים ימותו. דברי ר' יהודה דקסבר ר' יהודה חטאת צבור מתה. והכי מפורש בתוספתא יומא (פ"ג) ר' אלעזר ור' שמעון אומרי' ירעו עד שיסתאבו וימכרו ויפלו דמיהן לנדבה שאין חטאת צבור מתה. פי' הנה הפר של יוה"כ דלאו דצבור הוא אלא דשותפי אהרן וביתו כדכתיב והקריב אהרן את פר החטאת אשר לו וגו' ודינו אצל ר' שמעון כדין השעיר דהוא חטאת צבור דאלמא אם מת אחד מן השותפין קרב כדרך שאם מת אחד מן הצבור קרב. ואמאי קתני מת אחד מב"ד פטורין אפילו כי מת ליקרב. והא מתניתא איתא ביומא בפ' הוציאו לו. והכי תניא בתוספתא תמורה (פ"ב) המפריש חטאתו ואבדה והפריש אחרת תחתיה ולא הספיק להקריבה עד שנמצאת הראשונה והרי שתיהן עומדות יביא איזו מהן שירצה והשניה תרעה עד שתסתאב וימכר ויפלו דמיה לנדבה. ר' אומר תמות ומודים חכמים לר' במפריש חטאתו ואבדה והפריש אחרת תחתיה והקריבה ואח"כ נמצאת הראשונה שתמות. ות"ר בספרא פרשת יחיד ואם כבש יביא קרבנו ומנין את אומר המפריש חטאתו ואבדה והפריש אחרת תחתיה ואח"כ נמצאת הראשונה והרי שתיהן עומדות שיביא איזה מהן שירצה ת"ל יביא יכול יביא שתיהן ת"ל יביאנה אחת הוא מביא ואינו מביא שתים. ואמרי עלה בתמורה פרק יש בקרבנות היחיד (דף טו) והא חטאת דפיישא מה תהא עלה. אמר רב המנונא תנא ר' יהודה אומר רועה ר' שמעון אומר מתה. ושקלינן וטרינן בה טובא. ואסיקנא דר' יהודה אליבא דרבנן דפליגי על ר' בתוספתא אמרה ודתנן התם חטאות יחיד שכפרו בעלים [מתה] ושל צבור אין מתות. ר' יהודה אומר [ימותו] אוקימנא באבודה ונמצאת בשעת הפרשה ור' יהודה אליבא דר':



אמר ליה רב יוסף כהנים קא אמרת כהנים עם לעצמם שנאמר על הכהנים ועל כל עם הקהל יכפר. פי' דינם כדין צבור ולא כשותפין. ולענין חטאת שותפין לר' שמעון מתה. א"ל אביי (שייך לדף ו ע"ב) אלא מעתה נייתי פר בהוראה. וכי תימא הכי נמי טפי להו שבטים. [ס"א נפישו להו פרים] פירוש למאן דאמר כל שבט ושבט מייתי י"ג פרים בעי ולר' שמעון י"ד:





המאירי

חמש חטאות מתות והם א' ולד חטאת ב' תמורת חטאת ג' מתו בעליה ד' נתכפרו בעליה באחרת כגון שאבדה והפריש אחרת והקריבה ואח"כ נמצאת הראשונה ה' עברה שנתה סימן להם ותמנע ומיתה זו ענינה שנועל עליהם עד שימותו ולא נאמרו דברים אלו אלא בחטאת יחיד אבל של צבור תרעה עד שתפול בה מום ותמכר ויפלו דמיה לנדבה ויש פוסקין בעברה שנתה שאף ביחיד תרעה ותסתאב ותמכר ויפלו דמיה לנדבה וכן יראה במסכת תמורה ואי אתה יכול לומר בצבור אלא עברה שנתה ונתכפרו באחרת וכגון שאבדה ונמצאת ואי אתה מוצא בהן ולד חטאת שאין בקרבן צבור נקבה ולא תמורת חטאת שאין הצבור עושין תמורה כמו שיתבאר במקומו וכן אי אתה אומר בהם מתו בעליה שאין רוב צבור מתים בחיי בהמה זו וכל שלא מתו רובם אין כאן מתו בעליה שהרי שעיר ראש חדש שנקרא חטאת והוא בא מתרומת הלשכה אע"פ שמתו מהם ואי אתה מפרשה בחטאת שהופרשה על המתים שאין כפרה למתים א"כ מהו שנאמר בבית שני הבאים מהשבי הקריבו עולות פרים שנים עשר אילים תשעים וששה כבשים שבעים ושבעה צפירי חטאת שנים עשר ודרשו בו שעל ע"ז שעבדו בימי צדקיהו הביאום אף אלו רבם היו חיים דכתוב ורבים מאשר ראו הבית הראשון בוכים וכו' ורבים בתרועה ובשמחה ואין העם מכירים קול תרועת השמחה לקול בכי העם אע"פ שמ"מ אותם שבימי צדקיהו מזידים היו ואינם בני קרבן הוראת שעה היתה:



יראה מפשוטה של סוגיא זו שכל שהוא בכלל צבור לחיוב קרבנותיהם ומת לו שאף הוא מתכפר בקרבן זה אף לאחר מיתתו בכלל הצבור וכמו שאמרו כפר לעמך ישראל אשר פדית שאין תלמוד לומר ונכפר להם ומה תלמוד לומר ונכפר להם ראויה כפרה זו שתכפר על יוצאי מצרים ופי' בה מגו דאכפר להני דאינון חיי מכפר נמי להני דאינון מתי ומכאן הייתי דן בפר העלם דבר של צבור שהוא נגבה בתחלה כמו שבארנו שאף הוא נגבה מממון המתים שמתו משעת ההוראה ואילך ומ"מ יראה לי שאין זה נאמר אלא דרך משא ומתן ודחיה בעלמא שהקרבנות עיקר כפרתם בתשובה ווידוי כמו שביארנו בילדותנו בחבור התשובה ואם מת לו בתשובה אין כאן צרך לקרבן ואם שלא בתשובה אין כפרת קרבן עולה לו עוד ואחר שכן אין גוביינת פר העלם נגבית אלא מן החיים וכן עיקר למדת ממה שכתבנו שכל שהורו בית דין וטעו וחזרו בהם אם מת אחד מהם או אחד מן הצבור אין קרבן צבור נדחה ואין זה חטאת שמתו בעליה שהרי משל צבור הוא בא ואין צבור מתים:



פר ושעיר של יום הכפורים שאבדו והפריש אחרים תחתיהם ירעו עד שיפול בהם מום ויפלו דמיהם לנדבה שאין חטאת צבור מתה ואע"פ שהוא של כהנים קהל כהנים אקרי קהל ואף לדעת האומר אין קרוי קהל כל שאין לו אחזה אינו קרוי קהל ממה שדרשו ונתתיך לקהל עמים ונתתי את הארץ וכו' כל שיש לו אחזה קרוי קהל כל שאין לו אחזה אינו קרוי קהל מ"מ חטאת שותפין היא ואין חטאת שותפין מתה:



יש ששואלים לדעת האומר קהל כהנים איקרי קהל וחטאת הצבור היא חטאת השותפין היאך אתה מוצאו שהרי חטאת אינו בא בנדר ונדבה שיהיו שנים נודרים אותה ואם חטאו שניהם הרי כל אחד חייב להביא חטאתו ופרשוה כגון ראובן ושמעון שהיו להם בהמות בשותפות וחטאו שניהם ובררו שתי בהמות מעדרם ואמרו שיפרישום לחטאות שהם חייבים והפרישום ועדיין הם של שותפות:





תוספות רא"ש

א) והא אין כפרה למתים כלומר היאך הקריבו הבאים מהשבי בני הגולה על דור של צדקיהו שחטאו הלא אין כפרה למתים פירוש מחיים דאין מביאין עליהם אחרי מותם:



מי דמי שעיר ר"ח דלמא לא מתו. ואף ע"ג דידעי' דודאי מתו קצת מישראל מ"מ אלו מעות שעלו מהקופה דלמא מאותן מעות הן שנתנו אותם שהם עדיין חיים כדתנן בפרק ג' דגיטין השולח חטאתו מקריבין אותו בחזקת שהוא קיים אלמא מספק תולין ומקריבין:



ראויה כפרה ומ"ל דרובא הוה. פרש"י ז"ל ודלמא זו שתכפר על יוצאי מצרים. אם נמצא חלל ולא הביאו עגלה ערופה מתכפרין בזו:



מיעוט הוי והוה ליה חטאת שמתו רוב בעליה דלא קריבה. והקשה עליו הרמ"ה ז"ל (והאי) [דלהאי] פירושא לא שני מידי דנהי דהשבים ששבו מהגולה שהיו ד' רבוא היו רובן בחרבן בית ראשון שנשארו מדורו של צדקיהו אכתי הנך דמתו מדורו של צדקיהו הוו נפישי טפי מרוב עולי גולה והוי' ליה חטאת שמתו רוב בעליה. ותו מנ"ל לפלוגי בין חטאת שמתו רוב בעליה לחטאת שמתו מיעוט בעליה. ופי' ודלמא הנך דלא הוו בימי בית ראשון הוו נפישי מהנך דאשתיירו מבית ראשון והוה להו הנך דאשתייר מיעוט קהל ולפטרו לגמרי בשלמא לרבנן דאמרי (לעיל דף ג.) מרובין ונתמעטו כמעיקרא דיינינן להו ניחא אלא לר"ש דאזיל אף בתר ידיעה ממאי דבשעת ידיעה רובה דקהל הוי. ומייתי קרא דעולי גולה רובן היו מאותן שראו בית ראשון:



ממאי דלמא ר"ש היא. דכר"מ לא מתוקמא שפיר דמאי קמ"ל אי מת א' מן צבור שב"ד חייבין. אבל אי מוקמת לה כר"ש א"ש דאשמועינן אע"פ שמתו מקצתן המביאין קרבן חייבין השאר להביא:



שמעי' לר"ש דאמר חטאת שותפין לאו למיתה. הלכך לר"ש חייבין:



ר"א ור"ש אומרים ירעו עד שיסתאבו. ופר יוה"כ חטאת השותפין הוא וקאמר ר"ש דאינה מתה וביוה"כ שמתכפר באחר ירעה. וב"ד שמת א' מהן יקריבו הנשארים:



ה"ג רש"י א"ל רב יוסף כהנים קאמרת שאני כהנים דאיקרו קהל דכתיב על הכהנים ועל כל עם הקהל יכפר. ופי' דהאי קהל משמע דקאי נמי אכהנים ומשום דאיקרו קהל קאמר ר"ש דחטאת דידהו כחטאת הקהל דמי ואינה מתה אבל חטאת השותפין ס"ל דמתה ומתוקמא שפיר כר"ש. וגירסא זו אינה נכונה דאדרבה מדהוציא הכהנים מכלל עם הקהל מכלל דלאו קהל איקרו. ונראה כגי' ספרי ספרד כהנים קאמרת כהנים עם לעצמן איקרו. מדחלק כהנים מעם הקהל מכלל דחשיבי אינהו עם לעצמן כמו עם הקהל כי שקולים כנגד עם הקהל:





מהרש"א - חידושי הלכות

גמרא כיוצא בו אמר ר' יוסי כו' בפ"ב דתמורה פרש"י כיוצא בו לא אתפרש " היכא קאי עכ"ל ואולי נעלם ממנו סוגיא דהכא דקאי אחטאת לוים דקאמר ר"ש דאינה נאכלת גם התוס' שם שכתבו אהא דאמר על עבודת כוכבים שעשו בימי צדקיהו ואתיא כמ"ד צבור בעבודת כוכבים כל שבט ושבט מייתו פר ושעיר ואמטו להכי הביאו שעירי חטאת י"ב כו' עכ"ל הוא סותר סוגיא דהכא דמוקי לה אפילו כר"מ דב"ד מביאין פר א' ושעיר א' וכגון דחטאו והדר חטאו כו' ודו"ק:


שם ואמר רב יהודה אמר שמואל על עבודת כוכבים כו' כצ"ל:


בפרש"י בד"ה והנך ישראל דפיישו היכי כו' כצ"ל:


בד"ה שמעי' לר"ש כו' דחטאת השותפין אינה מתה כו' הלכך לא מיתוקמא כר"ש עכ"ל הס"ד וכצ"ל ואחר כך מ"ה ר"י אומר כולן ימותו דהכי ס"ל דאפילו חטאת צבור מתה עכ"ל לא ידענא מי הכריחו לזה דאימא דר"י ודאי מודה בחטאת הצבור דאינה מתה ולא פליג אלא בחטאת השותפין מיהו לרב יוסף דאמר כהנים איקרו קהל ניחא דע"כ לר"י אפילו חטאת צבור מתה וק"ל:





רש"ש

גמרא הבאים מהשבי בני הגולה הקריבו עולות לאלהי ישראל. כצ"ל:



רש"י ד"ה הכל עולות והכתיב צפירי חטאת. כצ"ל:



רש"י ד"ה אף חטאת לפי שהכניסו דמן לפנים. כצ"ל:



רש"י ד"ה ר' יהודה דהכי ס"ל דאפי' חטאת צבור מתה. מש"כ הרש"א דאימא דל"פ אלא בחטאת השותפין תמיה דהא שעיר יוה"כ הוה חטאת צבור ממש ופליג ר"י:



תד"ה אילים וכבשים צ"ע מ"ט נשרפו כו'. הן למסקנא דהוראת שעה היתה ודאי לא קשה אלא אפי' למאי דס"ד מנ"ל דנשרפו אדרבה הא כתיב הכל עולה רק משום החטאות קאמר כעולה:





באר שבע

דתניא ר' יהודה אומר על הביאום כו'. בתמורה בפרק יש בקרבנות מייתי להא שמעתא דהכא בלשון זה שהיה רבי יוסי אומר על הביאום ואמר רב יהודה אמר שמואל כו':



א"נ דחטאו שבעה שבטים ושארא בגרירא. לא ידענא אמאי לא קאמר עדיפא מינה דחטא שבט אחד בהוראת ב"ד הגדול ושארא בגרירא:



והא מייתי להו הני דחטאו. וא"ת מה ענין זה לחטאת שמתו בעליה דכולה גמרא דאיירי שהפריש החטאת ומתו בעליה אח"כ אבל הכא הרי לא הפרישו שום דבר. כבר הקשו התוספות קושיא זו פרק יש בקרבנות ותירצוה דאי בלא הפריש כגון הכא מצי להקריב אלמא יש כפרה למתים ואם כן כ"ש דהיכא שהפריש ואח"כ מתו בעליו דראוי להקריב ונסתייעו מסוגיא דהכא דמשמע גבי עגלה ערופה דאי יש כפרה למתים מוטל על הבנים להקריב בשבילה אע"ג דלא הפרישו שום דבר וכ"ש אם הפרישו ואח"כ מתו דעל הבנים להקריב:



חטאת שמתו בעליה במיתה. לא שיהרגם בכלי או בידו אלא יכניסם לבית ונועל עליהם עד שימותו כדאמרינן בפ"ק דע"א ובפרק ד' דנזיר:



מנא ליה לרב פפא הא אלימא כו'. תימא רבתי בעיני מאי פריך מנא ליה לרב פפא הא דלמא מכח האי קרא גופיה הבאים מהשבי וגו' ומכח הך קושיא גופא והא מייתי להו הנהו דחטאו דייק רב פפא כי גמירי חטאת כו'. ומיהו בהא איכא למימר דא"כ ה"ל לומר אמר רב פפא זאת אומרת כי גמירי חטאת כו'. אבל אכתי קשה דהא בתמורה פרק יש בקרבנות פריך הגמ' נמי כמו הכא מנא ליה לרב פפא הא ומסיק דדייק ליה משעיר ראש חודש ולא פריך עליה כדפריך הכא בסמוך ואח"כ אמר ואיבעית אימא למאן דאית ליה חטאת צבור שנתכפרו בעליה מתה אף חטאת צבור שמתו בעליה מתה ולא כרב פפא ואפ"ה לא קשיא מידי משום אי אקרובינהו להני חטאות אחיים אקרובינהו דכתיב ורבים מהכהנים וגו' ופריך ודילמא הנך מעוטי ופרש"י ומדאקרוב שעיר לכל שבט כמרובים ודאי אקמאי דמיתו סמוך וש"מ דאין חטאת צבור מתה עכ"ל. הרי אתה רואה בפירוש שהגמרא עצמה דייק מימרא דרב פפא מכח האי קרא גופיה הבאים מהשבי וגו' אם כן מעיקרא מאי פריך התם מנא ליה לרב פפא הא ועוד קשה הלא יש הרבה משניות דקתני בהדיא שאין חטאת צבור מתה ביומא ריש פרק שני שעירי ובתמורה פרק יש בקרבנות ולקמן נמי מייתו שתי ברייתות דקאמר ר"ש בהדיא שאי אתה יכול לומר חטאת שמתו בעליה בצבור שאין צבור מתים ואם כן מאי פריך מנא ליה לרב פפא הא ואדרבה יש להקשות מאי קמ"ל רב פפא והלא מתניתין היא ומיהו בתמורה בפרק יש בקרבנות שהבאתי לעיל לא קשה כולי האי הך קושיא משום דיש לומר דפריך מנא ליה לרב פפא הא לומר אפילו למ"ד חטאת צבור שנתכפרו בעליה מתה דהיינו רבי יהודה לית ליה חטאת צבור שמתו בעליה מתה דילמא רבי יהודה אית ליה חטאת צבור שמתו בעליה נמי מתה כדסבר לענין חטאת שנתכפרה בעליה בריש פרק שני שעירי ובפרק יש בקרבנות אבל הכא קשה שהרי הגמרא לא פריך והא מייתי להו הנהו דחטאו לרבי יהודה גרידא אלא אף לר"ש ולר' מעל הקרא הבאים מהשבי וגו' כדפרש"י ועוד שהרי בכל הסוגיא דהכא לא נזכר כלל חטאת צבור שנתכפרו בעליה רק חטאת צבור שמתו בעליה ולבי מהסס אף בפרק יש בקרבנות שהרי מדאמר ר"ש שם במשנה מה מצינו בולד חטאת ובתמורת חטאת ובחטאת שמתו בעליה ביחיד ולא בצבור אף שכפרו בעלים כו' משמע דבהא ליכא מאן דפליג ואפילו לרבי יהודה חטאת שמתו בעליה מתה ביחיד דוקא ולא בצבור ולא פליג רבי יהודה אלא דוקא בחטאת צבור שנתכפרו בעליה ושעברה שנתה וכן משמע ביומא בפ' שני שעירי ובפרק הוציאו לו וכבר הקשו התוספות שם כה"ג על המקשן היאך קס"ד למאן דאית ליה חטאת צבור שנתכפרו בעליה מתה אית ליה נמי חטאת צבור שמתו בעליה מתה שהרי שם במשנה משמע דבהא ליכא מאן דפליג דחטאת שמתו בעליה מתה ביחיד דוקא ולא בצבור ותירצו די"ל דלא דמי דמתניתין פשיטא ליה דחטאת שמתו בעליה ליתא בצבור היינו כשמתו כל הבעלים ולא נשאר בהן אחד אבל הכא קס"ד דעדיין מקצת בעלים קיימין כו'. אם כן מאי פריך התם מנא ליה לרב פפא הא הלא פשטא דמתניתין משמע כדבריו וכי תימא דאין ראיה מכל המשניות והברייתות שהבאתי משום דלא קאמר שם דקריבה אלא ירעו עד שיסתאבו ובפ"ק דשבועות גבי אמר אביי אף אנן נמי תנינא פר ושעיר של י"ה שאבדו כו' ואייתי לה נמי בסמוך משמע בהדיא דדוקא ירעו קאמר ואינה קריבה והכא כתיב דקריבה ורב פפא בא לאשמועינן שאין חטאת צבור מתה וקרבה וא"כ פריך שפיר מנא ליה לרב פפא הא דנהי דלא אזלא למיתה מ"מ להקריב ליכא מאן דאמר אלא דוקא רועה עד שיסתאב והכא כתיב דקרבה א"כ קשה מאי משני בפרק הוציאו לו גבי אבעיא להו שחט ומת מהו שיכנס אחר בדמו מי אמרינן בפר ואפילו בדמו דפריך עליה ותיפוק ליה דחטאת שמתו בעליה למיתה אזלא ומשני חטאת צבור היא ולא למיתה אזלא והשתא אכתי תקשה ליה נהי דלא אזלא למיתה מ"מ להקריב ליכא מאן דאמר אלא דוקא רועה עד שיסתאב ולמה קאמר שם דקרבה ועוד דא"כ קשה למה פריך בפרק יש בקרבנות דוקא על מ"ד חטאת צבור שכפרו בעליה מתה ואית ליה נמי חטאת צבור שמתו בעליה מתה מהא דתניא כיוצא בו א"ר יוסי הבאים מהשבי וגו' למה לא הקשה נמי למאן דאמר תרעה אלא על כרחך צריך לומר דחטאת צבור שמתו בעליה אפילו להקרבה נמי הוא ראוי ותרעה דקאמר לאו אחטאת צבור שמתו בעליה קאי וכן פירשו שם התוס' בהדיא מכח הנהו קושיות שהקשיתי הא דקאמר תרעה משום חטאת שכפרו בעליה אבל לא משום חטאת שמתו בעליה וכן פרש"י כאן לקמן בשמעתין גבי ר"א ור"ש אומרים ירעו כו'. א"כ הדרא הקושיא לדוכתה מאי פריך מנא ליה לרב פפא הא ועוד קשה לי למה פריך טפי כאן מנא ליה לרב פפא הא ולא פריך הכי בפרק הוציאו לו שהבאתי דמשני רב עמרם חטאת צבור היא ולא למיתה אזלא וראוי להקרבה ושקיל וטרי שם אם חטאת צבור היא או חטאת יחיד היא וכן אשכחן בשמעתין בסמוך דקאמר רב יוסף בפשיטות דאין צבור מתים אלמא דפשיטא להו דחטאת צבור לא למיתה אזלא וראוי להקרבה דהא התם לא איירי אלא בהקרבה וזהו ממש כדאמר רב פפא אבל אין להקשות היאך מתחיל להקשות מנא ליה לרב פפא הא אלימא כו' ועדיין תלוי ועומד באויר זאת הקושיא מנא ליה לרב פפא הא דהא דחה הכל ומסיק דרבים הוו והוי' כחטאת שרוב בעליה קיימין ומשום הכי קרבה ותו אין אנו צריכין כלל לתירוץ רב פפא לפי שי"ל שעדיין אנו צריכין לתירוץ של רב פפא ויליף ליה מעגלה ערופה משום דלולא דאשכחן גבי עגלה ערופה מיגו דמכפרי אחיים כו' לא היינו אומרים דחטאת צבור שמתו בעליה קריבה אע"פ שלא מת רק א' מהם בלבד דומיא דחטאת השותפין לקמן בשמעתין דקאמר מת אחד מב"ד פטורין וא"כ הוה הדרא הקושיא לדוכתה והא מייתי להו הנהו דחטאו כו'. אבל כל הקושיות קמייתא קשה וצל"ע:



אילימא מדכתיב תחת אבותיך יהיו בניך. תימה הלא בסוף פ' מי שמת מסיק הגמרא בהדיא דהאי קרא בברכה הוא דכתיב אבל לענין דינא לא:



דילמא לא מייתי מצבור. קשה לי אדרבה משום שהוא ספק דילמא מייתי מצבור לא היה ראוי להקריב משום חשש הבאת חולין לעזרה ועוד קשה דעדיפא מינה הוה ליה למיפרך נהי דודאי מתו מצבור אפילו הכי לא דמי דאלו גבי שעיר דראש חדש איכא למימר מיגו דמיכפרא אחיים מכפרא נמי אמתים אלא הכא מי הוו חיים כדפריך בסמוך וצ"ע:



ראויה כפרה זו שתכפר על יוצאי מצרים כו'. תימה דהא לא אשכחן מאן דאמר ראויה כפרה זו כו' אלא רב פפא עצמו בפרק בתרא דכריתות ואם כן היכי תיסק אדעתין דטעמא דרב פפא מהכא דכתיב כפר לעמך ישראל וגו' וכי יביא רב פפא ראיה לסברתו מדבריו. שוב יגעתי ומצאתי בספרי סוף פרשת שופטים כשהוא אומר אשר פדית ה' מלמד שכפרה זו מכפרה על יוצאי מצרים ואיכא למידק למה לא נקט רב פפא כלשון ספרי שהבאתי מלמד שכפרה זו מכפרת כו'. ונראה לי שנזהר מזה הלשון מפני דבאמת אין כפרה למתים דהא מהאי טעמא חטאת שמתו בעליה למיתה אזלא כדאמרינן בנזיר בפ' מי שאמר וכן פרש"י בהדיא במעילה ריש פ' ולד חטאת דחטאת שמתו בעליה להכי מתה מפני דאין כפרה למתים דמיתתן כפרה עליהן ולכן דקדק רב פפא למינקט ראויה כפרה זו שתכפר כו' כן נ"ל:



הוראת שעה היתה כו'. הוה מצי למימר השתא דאתית להכי תו אין אנו צריכין לכל מה דאמרן בישוב הקושיא והא מייתו להו הנהו דחטאו משום דבהאי שינויא הוראת שעה היתה מיושב גם הך קושיא:



דהא קאים כולי בית דין. ה"ה דהוה מצי למימר דאין ציבור מתים דהא ליכא מאן דפליג בזה:



ימותו כולן דברי רבי יהודה. בפ"ק דשבועות מייתי להא שמעתא דהכא ופרש"י דלכך ימותו דלא חזי לשנה הבאה משום תרומה ישנה ובפרק שני שעירי ליתא למסקנא הכי אלא מסקינן דלא בעינן חדשה אלא למצוה וטעמא דימותו משום דחיישינן לתקלה כן כתבו שם התוספות:



אלא אמר רב חמא בר יעקב שבטו של לוי לא אקרי קהל פרש"י וה"ה לכהנים דלא אקרו קהל דכהנים הויין בכלל שבט של לוי ואכתי נוקמא כר"ש. לא אוכל להאמין שיצא דבר זה מפה קדוש שהרי מפשט הסוגיא משמע בהדיא להפך דרב חמא בר יעקב בא להקשות על רב יוסף ולהחזיק תירוץ של אביי דלא מיתוקמא כרבי שמעון כי הכהנים לא אקרו קהל וכן$ פרש"י עצמו בהדיא בתרוץ רבא וכהנים לא אקרו קהל ושותפין נינהו ולא מיתוקמא כר"ש. לכן נ"ל שטעות סופר הוא ויש למחוק ואכתי נוקמא כר"ש וצריך להגיה ולא מיתוקמא כרבי שמעון שוב שמעתי איך שנמצא כתוב כן בהדיא בדפוס בומבירג"י:



אמר רבא והא כתיב על שם אחיהם וגו'. מכאן קשה לי על מה שפרש"י בפרק הוציאו לו גבי הא דקאמר רבא לא תימא שאין חטאת צבור מתה אלא אימא שאין חטאת השותפין מתה ופריך הגמרא ומאי נפקא מינה ומשני דלא מייתי כהנים פר בהוראה ופרש"י דכהנים לא אקרו קהל אלא אותן שנטלו נחלה כו' והלא רבא מרא דשמעתא דבפ' הוציאו לו דחה כאן הטעם זה של רב אחא דאמר כל שיש לו אחוזה איקרי קהל כו':



וכי דנין אפשר משא"א. דוקא הכא כל אפילו שווה דאין דנין אפשר משאי אפשר כיון דליכא היקש אלא יליף במה מצינו אבל במקום דיליף ליה מהיקש איכא פלוגתא דתנאי אם דנין אפשר משאי אפשר במנחות פ' התודה ובשאר דוכתי טובא:





מראית העין

אי הכי אפילו יחיד נמי. עיין מה שכתב בשיטה מקובצת לנזיר סוף דף כ"ז בשם הרא"ש ד"ה ואינו יוצא בקרבן אביו ע"ש ובמה שכתב הרב באר שבע ז"ל ודוק הטב בדבריו:





רשימת שיעורים - הגרי"ד סולובייצ'יק

גמ'. אמר רב פפא כי גמירי חטאת שמתו בעליה במיתה הני מילי ביחיד, אבל לא בצבור, לפי שאין מיתה בצבור.
רב פפא אמר שאין חטאת ציבור מתה. ונראה דיש ב' דינים בחטאת יחיד שמתו בעליה. דין א' שאין כפרת חטאת חלה ליחיד לאחר מיתה, ודין ב' דחטאת יחיד לאחר מיתת בעליה למיתה אזלא, דמכיון דאין עוד כפרה ממילא חל דין דחטאת למיתה אזלא. ובחטאת הציבור אפילו אם כל הציבור מת עדיין חל חובת כפרה לציבור ולכן קיי"ל דאין חטאת ציבור מתה, דהדור הבא חייב להביא הקרבן לכפרת הציבור. ומדינו של רב פפא נלמד דהדור הבא הוי בר חיובא בחובת חטאת ציבור. ומכיון דשייך כפרה לציבור גם לאחרי שמת הדור הראשון ממילא החטאת כשרה.
גמ' מי דמי שעירי ר"ח דלמא לא מייתי מציבור אבל הכא ודאי מייתו.
וכתב רש"י (ד"ה מי דמי שעיר דר"ח) וז"ל דלמא מיתו מציבור דלמא לא מיתו דספק הוי ואהכי קרבה אלא הכא דורו של צדקיהו ודאי מתו עכ"ל. והגמרא מרפסין איגרי, דמה הנ"מ אי ספק מייתי או לא מייתי, דמ"מ הוי ספק חטאת שמתו בעליה ואינה קרבה מדהויא ספק קרבן פסול, וצ"ע.
ונראה לבאר דהגמרא נוקטת דספק חטאת שמתו בעליה דעלמא פסולה להקרבה, אלא דכוונת הגמ' דדין חטאת שמתו בעליה לא חל בחטאת דראש חודש מאחר דחטאת ר"ח אינה באה על החטא כמו פר העלם דבר של ציבור, דאילו חטאת דפר העלם דבר של ציבור באה על חטא מסוים שחטאו הב"ד וכלל ישראל, משא"כ חטאת דר"ח דהוי חטאת שבעיקר דינו באה משום חובת היום וקרבן מוסף דר"ח, אלא דמכפרת נמי על טומאת מקדש וקדשיו, אך החטא הזה אינו מחייב את הקרבן, כי הקרבן אינו בא בעיקרו כדי לכפר על החטא דטומאת מקדש וקדשיו, ומשו"ה לא חל דין חטאת שמתו בעליה בחטאת ר"ח, דדין פסול מיתה חל רק בחטאת שבאה מעיקרא לכפר ואין כפרה למתים, ומשו"ה חטאת דעלמא שמתו בעליה למיתה אזלא. משא"כ חטאת ר"ח דמעיקרה באה לחובת היום ומוסף דר"ח, ולפיכך אף לאחר שמתו בעליה היא קרבה מדין קרבן מוסף. והגמ' מביאה ראייה לחילוק זה דהא בכל חטאת ר"ח דעלמא דלמא מייתי אחד מהציבור ומ"מ תמיד באה מספק, וחזינן דכפרת חטאת ר"ח אינה מעכבת, דמקריבים חטאת ר"ח אף כשיש ספק שמא מת א' מהציבור, וא"כ אף כשודאי מתו ג"כ מקריבים אותה. משא"כ בפר העלם דבר של ציבור דבאה בעיקרו לכפר על החטא, ובודאי מתו א"א לבא לכפרה ופסול.
אך למסקנת הגמ' דאין ציבור מת, ואין חטאת ציבור מתה בכל אופן וגם כשבאה מעיקרא על החטא אזי יתכן דאף שעיר דר"ח בא על החטא דטומאת מקדש וקדשיו ככל חטאת חלב דעלמא ולא רק כחובת קרבן מוסף דר"ח. ועיין בגמ' תמורה (טו:) דיש ב' לשונות, ולפי הלישנא קמא שעיר דר"ח הוי ראייה דאין ציבור מת, וי"ל דהיינו משום דס"ל דשעיר ר"ח בא על החטא כמו חטאת חלב. וללישנא בתרא גם כשמיעוט ציבור מת מ"מ החיים שחטאו מביאים על המתים, מכיון דהחיים הם הרוב41.
גמ' מיגו דמכפרה אחיים מכפרה נמי אמתים אלא הכא מי הוו חיים.
נראה לבאר את הגמ' בב' אופנים: א) י"ל דכדי שהחיים יביאו קרבן לכפר על המתים צריכים דגם החיים יהיו חייבים בכפרה, דבלי חובת עצמם להתכפר א"א להם להביא קרבן. ורק באופן שהחיים חייבים להביא קרבן על עצמם אזי יכולים הם להביא קרבן לכפר גם על עצמם וגם על המתים שחטאו. ב) י"ל דהמתים אינם יכולים להתכפר אלא רק ביחד עם החיים המתכפרים, דבלי כפרת החיים אין כפרה למתים. ויש להביא סמוכים לפירוש זה מהגמ' בר"ה (לב:) דבראש השנה "ספרי חיים וספרי מתים פתוחים לפניו", ויש בזה ב' פירושים: א) דכל אדם החי נידון בראש השנה ונכתב דינו או בספר החיים או בספר המתים לשנה הבאה עליו, ב) שלא רק החיים נידונים בר"ה אלא דגם המתים נידונים עם החיים. דדין החיים גורר דין אף על המתים. ובביאור הדבר י"ל דהרבה פעמים מעשיו של המת שעשה בחייו משפיעים על הדורות שבאין אחריו בין לטוב או ח"ו לרע, והשפעת האבות על בניהם ממשיכה לדורות אף לאחר מיתת האבות, ולמשל אם האב פשע בחינוך בניו ולא חינך את בניו לתורה ומצוות ומת, ואח"כ הבנים שלו גדלו להיות חוטאים, הרי כל הנהגתם לרעה הוא מחמת חסרון החינוך של אביהם, וא"כ האב יהיה נידון על כך אף לאחר מיתה, דכמו שהבן נידון על חטאיו גם האב שמת נידון בעולם האמת על פשיעתו בחינוך ילדיו שגרמה לבניו לחטוא. וכמו"כ להיפך לצד הטוב כשהשפעת האב נמשכה לדורות, האב שמת נידון על המעשים הטובים שעשו בניו מחמת השפעתו והחינוך שהשקיע בהם, ולכן בכל שנה בראש השנה אף המתים נידונים עם החיים. וי"ל דזוהי כוונת הגמ' שכפרת המתים תלויה וחלה ביחד עם כפרת החיים, שהמתים הולידו את החיים, כלומר שהמת מתכפר על מעשי החיים שנגרמו ע"י המתים.
ונראה שבגמרא דידן החיים מתכפרים בעגלה ערופה לא על שהם הרגו את המת אלא משום שלא ליוו אותו דאילו היו מלווין אותו יתכן שלא היה נהרג, ויתכן דחטא זה אירע מחמת מנהג העיר ואנשי העיר שכבר מתו שלא היו עוסקים בלויה, ולכן העגלה ערופה מכפרת אף על המתים. והגר"ח זצ"ל הוסיף דיתכן דבקשת כפרה על המתים ביוה"כ הוי חיוב דאורייתא, דכתיב "לפני ה' תטהרו" דלפי הרמב"ם (פ"ב מהל' תשובה ה"ז) ורבינו יונה (שע"ת ש"ד:י"ז) יש חיוב לעשות תשובה ביוה"כ על כל החטאים ולבקש כפרה על כל כלל ישראל, והרי כפרת יוה"כ בעיקרה היא כפרת הציבור וכדמבואר ממש"כ הרמב"ם (פ"ב מהל' תשובה ה"ז) וז"ל והוא קץ מחילה וסליחה לישראל לפיכך חייבים הכל לעשות תשובה ולהתוודות ביוה"כ עכ"ל. וי"ל דמאחר שציבור לא מת ויוה"כ הוא זמן כפרה לחיים א"כ אף המתים מתכפרים עמהם, והחיים צריכים לבקש כפרה עבור המתים ביוה"כ, מפאת כפרת היום. ולפי"ז אמר הגר"ח זצ"ל דיתכן דאמירת תפילת "יזכור" ביוה"כ הוי חיוב דאורייתא, דהוי חלק מכפרת היום. וכמו"כ אנו אומרים בנוסח הוידוי ביוה"כ "אבל אנחנו ואבותינו חטאנו" דאנו מתוודים אף על עונות אבותינו כי יש חיוב לבקש כפרה על המתים ביוה"כ כמו שמבקשים כפרה על החיים, שהמתים מתכפרים יחד עם החיים. (הגר"מ זצ"ל בשם אביו הגר"ח זצ"ל). ויתכן דמקורו של הגר"ח זצ"ל הוא מסוגיין בהוריות.
גמ'. הוראת שעה היתה.
יש לעיין האם הגמ' חוזרת כאן על כל הנ"ל וס"ל דכל הקרבנות היו הוראת שעה ואין מהן ראייה כלל לדין פר העלם דבר של ציבור, ולדין ציבור לא מת דעלמא, או"ד הגמ' עדיין נוקטת דהקרבנות היו של פר העלם דבר של ציבור ושציבור לא מת, אלא דהוראת שעה היתה להביא קרבנות פר העלם דבר של ציבור על מזידין. ועיין ברש"י ד"ה הוראת שעה היתה וז"ל דאע"ג דהוו מזידין הוו מתכפרים עכ"ל. ומפורש דס"ל דהגמ' עדיין נוקטת דהביאו פר העלם דבר של ציבור ושציבור לא מת, אלא דהיתה הוראת שעה להביא על מזידין. ולפי"ז יל"ע דהרי פר העלם דבר בא רק כשהורו ב"ד הגדול והציבור עשה על פיהם, ועכצ"ל דכך היתה דב"ד הגדול בימי בית ראשון הורו להתיר ע"ז ועשו הציבור כפי הוראתם אלא שהציבור היו מזידין. אך יל"ע האם הב"ד היו מזידין או שוגגין, ועיין במשנה לעיל (דף ד.) "הורו ב"ד שוגגין ועשו כל הקהל שוגגין מביאין פר מזידין ועשו שוגגין מביאין כשבה ושעירה", וכתב רש"י (בד"ה הורו ב"ד מזידין ועשו הקהל שוגגין) וז"ל לא הוי הוראה מעליא דאם כל עדת ישראל ישגו כתיב דבעינן שוגגין בב"ד והכא הוה ליה שגגת מעשה בלא הוראה ומביאין כל אחד מן הקהל כשבה או שעירה דכיחיד דמו עכ"ל. ומפורש ברש"י דב"ד הגדול שהורו במזיד לעשות עבירה אין בזה חלות שם הוראה כלל, ולא דמי לשגגת הוראה דהויא הוראה ומחייבת פר העלם דבר של ציבור. ולפי רש"י צ"ל דאע"פ שהציבור בבית ראשון חטאו במזיד אך הב"ד הורו בשוגג, והוראת שעה היתה לחייבם בפר העלם דבר, ואע"פ שחטאו הציבור במזיד, דאילו הורו ב"ד במזיד לא היתה חלה חלות שם הוראה כלל. ולא מסתבר דהוראת שעה היתה לחייב ציבור בפר העלם דבר בלי הוראת ב"ד כלל. אלא צ"ל דהב"ד בבית ראשון הורו בשוגג והציבור חטאו במזיד.
ומאידך עיין ברמב"ם (פי"ג מהל' שגגות ה"ו) דמשמע דחולק על רש"י שכתב וז"ל הורו בית דין להתיר דבר האסור בזדון ועשו הקהל על פיהם בשגגה בית דין פטורין מן הקרבן מפני שהן מזידין, וכל אחד ואחד מן העושים על פיהם חייב קרבן בפני עצמו מפני שהוא שוגג עכ"ל. ומפורש ברמב"ם שב"ד פטור מפר העלם דבר מפני שהן מזידין והקרבן מכפר רק על שוגג. אך משמע דגם במזיד חלה על הוראתם חלות שם הוראה. ונמצא דהרמב"ם חלוק על רש"י וס"ל דהוראה בזדון שמה הוראה, ולפי"ז י"ל דב"ד הגדול בבית ראשון הורו במזיד להתיר ע"ז והוראת שעה היתה לחייב פר העלם דבר גם כשב"ד והציבור היו מזידין.
אך נראה דאין ביאור זה נכון בשיטת הרמב"ם, דהרי הרמב"ם פסק (פ"ב מהל' מעה"ק הט"ו) וז"ל וכשם שהקריבו הנשיאים בחנוכת המזבח דברים שאין כמותן לדורות והקריבו בשבת כך הנשיא מקריב חנוכתו בשבת לעתיד כאשר מפורש שם, וכן קרבנות שהקריבו בימי עזרא הבאים מהשבי מלואים היו ואינן נוהגין לדורות וכו' עכ"ל. ומבואר מדבריו דכל הקרבנות שהקריבו בתחילת ימי בית שני היו קרבנות מילואים והיו הוראת שעה שאינן נוהגים לדורות. ולכאורה מבואר לפי"ז דלא הקריבו פר העלם דבר של ציבור אלא כל הקרבנות היו קרבנות מילואים, ולפי"ז כשהגמ' אמרה "הוראת שעה היתה" הגמ' חזרה בה וס"ל דלא הקריבו פר העלם דבר כלל אלא הוראת שעה היתה להקריב קרבנות מילואים. אמנם לשון הגמ' "הוראת שעה היתה" משמע יותר כפרש"י, דלהרמב"ם הול"ל "אלא הוראת שעה היתה" דהגמ' חזרה בה, וכן איתא לבסוף "אלא הוראת שעה היתה", דמשמע דהיו קרבנות מילואים מדין הוראת שעה, וכשיטת הרמב"ם.
ועיין בתוס' ד"ה הוראת שעה היתה וז"ל ה"ה דעל כולהו מצי לתרץ הכי עכ"ל, כלומר דאם הוראת שעה היתה אזי כל הסוגיא דלעיל נופלת והקרבנות כולם אף החטאות היו הוראת שעה למילואים וכדפסק הרמב"ם.
גמ'. מתקיף לה רב יוסף וכו' א"ל אביי וכו' א"ל רב יוסף כהנים קא אמרת שאני כהנים דאיקרי קהל וכו'.
ונראה דאליבא דאביי, פר כה"ג הוי קרבן השותפין ולר"ש לאו למיתה אזלא דדין חטאת שמתה חל רק בקרבן יחיד ולא בקרבן השותפין. ואילו לרב יוסף כהנים איקרי קהל והו"ל קרבן ציבור ולא קרבן השותפין ולפיכך אינה מתה. ונ"מ בדין פר העלם דבר דהוי קרבן השותפין עבור דייני הב"ד אי מתה אליבא דר"ש או לא. והנה בזה דרב יוסף אמר דפר כה"ג הוי קרבן דקהל כהנים ולא הוי קרבן השותפין צ"ב דלכאורה כל הכהנים הויין שותפין בפר ומ"ש מפר העלם דבר דכל הדיינים הם שותפין בפר העלם דבר.
ונראה לבאר סברת רב יוסף בב' אופנים: א) י"ל דבקרבן השותפין דעלמא ישנן הרבה בעלי הקרבן, וכפרת הקרבן חלה לכל א' וא' בפנ"ע, וכמו"כ בקרבן פר העלם דבר חלה כפרה לכל דיין ודיין בפנ"ע. משא"כ בפר כה"ג דיוה"כ דחלה כפרה אחת לכל שבט הכהונה ביחד כחטיבה אחת, ושבט הכהונה הוי בעל הקרבן דמתכפרים בכפרה אחת. ב) י"ל דגם בחטאת השותפין דפר העלם דבר כל הב"ד הוי בעל הקרבן וחלה כפרה אחת לכל הב"ד ביחד. ומ"מ פר העלם דבר שאני ביסודו מפר כה"ג ביוה"כ, דשבט הכהנים נקרא בשם "קהל", ושם "קהל" קובע חלות שם ציבור, וממילא פר כה"ג נחשב לקרבן ציבור. משא"כ הב"ד הגדול דלא חל עליו חלות שם "קהל", ולא חל עליהם חלות שם ציבור, ומשו"ה פר העלם דבר לא הויא קרבן ציבור, והוי קרבן השותפין.
מאידך אביי ס"ל דפר כה"ג הוי קרבן השותפין, דכהנים לא איקרי "קהל" ואין להם חלות שם ציבור, ולפיכך פר כה"ג הוי קרבן השותפין דעלמא. אמנם כל זה אליבא דהגמ' כאן בהוריות. אך יעויין בסוגיא ביומא (דף נ. – נ:) שדנה האם פר כה"ג הוא קרבן יחיד או קרבן ציבור. והגמ' שם לא מזכירה את סברת רב יוסף דכהנים מיקרי "קהל" ומשו"ה הו"ל קרבן ציבור, וצ"ע למה השמיטה הגמ' ביומא את סברת רב יוסף דהוי קרבן ציבור משום דכהנים מיקרי "קהל". ונראה דבסוגיא ביומא יש טעם אחר למה נחשב פר כה"ג כקרבן ציבור, דעיין ברש"י (יומא דף נ. ד"ה חטאת ציבור היא) וז"ל חטאת צבור היא - הואיל ועליו ועל אחיו הכהנים בא ועל כל קהל ישראל דכתיב וכפר בעדו ובעד ביתו ובעד כל קהל ישראל עכ"ל. ומבואר דפר כה"ג אינו רק פר הבא לכפר על הכה"ג ושבט הכהנים בלבד אלא דמכפר נמי על כל קהל ישראל. ונמצא איפוא דיש בפר כה"ג ב' כפרות – כפרת הקרבן עבור הכה"ג ושאר אחיו הכהנים, ב) כפרת עבודת היום דיוה"כ עבור כל כלל ישראל. דפר כה"ג הוי חלק מסדר עבודת יוה"כ ועל ידי קיום כל סדר עבודת היום חלה כפרה לכלל ישראל. וכדחזינן דסדר עבודת היום בבגדי לבן מעכב זה את זה, ואם חסרה עבודה אחת כסדרה לא הוכשרו כל הקרבנות דיוה"כ (עיין ברמב"ם פ"ה מהל' עבודת יוה"כ ה"א). ועוד יש ראייה לכך משיטת התוס' שבועות (דף יג. ד"ה דעבד סמוך לשקיעת החמה) דקרבנות יוה"כ מכפרים אף על חטאים שנעשו לאחר זריקת הדם, וצ"ב בזה. ולכאורה מוכח מזה דחל כפרת הקרבנות מדין כפרת היום ומשום קיום סדר עבודת יוה"כ בסוף עבודת כל היום. וי"ל דמשו"ה פר כה"ג הוי קרבן ציבור דהפר מכפר נמי עבור כל קהל ישראל מדין כפרת היום דיוה"כ. יוצא לפי"ז דהחובה להביא פר כה"ג ביוה"כ אינה רק חובת הכה"ג והכהנים בעצמם אלא היא אף חובת הציבור דכלל ישראל כדי שיזכו לכפרת היום דיוה"כ, ולכן נחשב פר כה"ג כקרבן ציבור.
ונראה דבזה נחלקו הסוגיא בהוריות והסוגיא ביומא, דלכו"ע עצם הקרבת הפר היא רק בשביל הכה"ג ושאר אחיו הכהנים, אך חלות הכפרה היא גם בעד כל כלל ישראל מדין כפרת היום דיוה"כ. ולפי הגמרא ביומא כפרת כלל ישראל וקיום הקרבן לבסוף היום קובעת חלות שם קרבן ציבור בפר כה"ג. ואילו הגמרא בהוריות סוברת דקביעת חלות שם קרבן ציבור אינה תלויה בחלות כפרה ובקיום הקרבן מדין כפרת היום, אלא רק בעצם הקרבת הקרבן בשעתה, ומאחר דבשעת ההקרבה הפר קרב עבור הכה"ג ושבט הכהנים לבדם הו"ל קרבן השותפין דעלמא, אם לא ננקוט כרב יוסף דס"ל דשבט הכהנים אקרי "קהל" ומשו"ה פר יוה"כ נחשב כקרבן ציבור דשבט הכהנים.
ונראה להוסיף דיסוד זה ניתן להאמר גם בפר העלם דבר אליבא דר"ש. דלר"ש הב"ד מביא פר והשבטים מביאים פרים. וי"ל דבשעת ההקרבה של הפר של ב"ד הרי הוא בא לכפר רק על הב"ד עצמם וקרב בתורת קרבן השותפין. אך אחרי שהשבטים נמי מביאים את הפרים שלהם אזי הפר של ב"ד והפרים של השבטים מצטרפים ביחד לחלות כפרה אחת עבור כלל ישראל. וא"כ לפי המ"ד ביומא דפר כה"ג נחשב כקרבן ציבור משום חלות כפרת הציבור בסוף היום ה"ה בפר של ב"ד בהעלם דבר, דאע"פ דבשעת הקרבתו הו"ל קרבן השותפין מ"מ לבסוף לאחר שקרבו הפרים של השבטים אזי חלה כפרה אחת לכל כלל ישראל ביחד להתכפר בקיום הקרבת פר העלם דבר של ציבור, וא"כ הפר דב"ד היה צריך להיות קרבן חטאת הציבור, ודלא כשיטת רב יוסף בהוריות דהפר העלם דבר הו"ל קרבן השותפין. ונמצא דהגמ' בהוריות חולקת על סוגיית הגמ' ביומא בין לענין פר כה"ג ובין לענין פר העלם דבר של ב"ד.42
גמ' וכי תימא הכי נמי טפי להו שבטים.
כלומר, והמשנה הזכירה רק י"ב פרים ותו לא. ועוד דעפ"י דין תמיד יש רק י"ב שבטים בכלל ישראל דאם מונים מנשה ואפרים בתוך י"ב שבטים אזי אין מונין שבט לוי, ואם מונין את לוי אזי יוסף נמנה כשבט אחד, וס"ד דגמ' דלענין פר העלם דבר מונין מנשה ואפרים כשני שבטים.
41 ומשמע דללישנא ההוא דין אין ציבור מת חל מדין רובו ככולו דכשיש רוב הציבור בחיים אז מיעוט המתים נכללים בציבור שלא מת, אך כשרוב ציבור מתו אזי אמרינן שהציבור מת ויש עכשיו ציבור אחר, עיי"ש. ודומה למש"כ להלן בגמ' בסוגיין "ודלמא מועטין הוו ולא רבים".
42 אך נראה דכל זה נכון בתחילת הסוגיא ביומא (דף נ.) וכפרש"י, אך בסוף הסוגיא איתא דרבא ס"ל דפר כה"ג הוי חטאת השותפין ולא חטאת הציבור "מאי נ"מ דלא מייתי כהנים פר בהוראה" דהיינו סברת רב יוסף דכהנים איקרי קהל בעצמם כמו שבט א' בישראל ובעצמם חייבים בפר. ועיי"ש בפרש"י בסוף הסוגיא (בד"ה לא מייתי) שפירש דפר כה"ג הוי קרבן ציבור משום דהכהנים איקרי קהל וכדרב יוסף בהוריות.
רשימות שיעורים לגרי"ד סולובייצ'יק (ניו יורק, 2022), באדיבות ספריא.

